Bankastarfsemin sem hér um ræðir , annars vegar rekstur fjárfestingarbanka og hins vegar starfsemi almennra viðskiptabanka , er gjörólík þannig að mikið álitamál er hvort þessi rekstur geti átt farsæla samleið í einu og sama fyrirtækinu ef mat á því fer fram á forsendum almannahagsmuna en ekki sérhagsmuna þeirra sem eiga og starfrækja fjármálafyrirtækin , “ segir í greinargerð með tillögunni . Þar segir jafnframt að með því að blanda saman almennri bankastarfsemi og hinum áhættusækna fjárfestingarbankarekstri skapist hætta á að tjóni vegna fjárfestinga sem farið hafa í súginn lendi á almenningi í stað þess að það hafni allt og óskipt hjá þeim sem gerðu hinar áhættusömu ráðstafanir .